Imam Bukhari ngiwayatake salah si­jine Hadits Rasulullah mangkene: Nalika aku tumapak ana ing al’Hathim (salah sawijining papan) mbeneri Rasulullah sarean. Dumadakan ana sawijining pa­wongan nuli mbedhah dhadhaku. Qata­dah uga nyritakake, aku uga keprungu Rasulullah ngendika: “Nuli pawongan mau mbedhah bolongan (lubang) gulu nganti tumekan ngisore wetengku. Lan aku uga keprungu Rasulullah dhawuh “saka ndhuwur dhadha nganti papan thukule rambut sinandi (wewadi). Ra­sulullah terus ngendika, nuli pawongan lanang mau ngetokake qalbuku (atiku). Tumuli pawongan lanang mau nggawa genthong (tempayan) emas sing kebak iman. Lha nalika dheweke ngresiki (men­cuci) atiku sarta ngiseni mawa iman sar­ta dibaleni. Sabanjure pawongan mau tumuli nekakake kewan tunggangan ru­pa­ne putih sing karan Buraq (kilat). Ra­sulullah nuli dhawuh, panjenengane be­barengan karo Jibril munggah nganti tumekeng Langit donya. Jibril ngucap supaya dibukakake lawang Langit kang kapisan nganti tumekeng Langit kang kapitu. Sateruse Rasulullah dipitonton­ake (ditampakkan) Sidratul Muntaha sar­ta kepareng pinaringan jejibahan nin­dakake shalat limang wektu (tumrap umat Muhammad) sedina sewengine.” (HR.Bukhari). (Ana Candhake)
